ஒரு காலத்தில் கவிஞனாக மட்டுமே அறியப்பட்ட படைப்பாளி நம் காலத்தில் எழுத்தாளன் ஆனது ஏன்? பல்துறைத் திறமைகள் வந்தது எப்படி ? விடை எளியது : நம் காலத்தில் உரைநடை பரவலாகப் பயன்பாட்டுக்கு வந்தது. கவிதை நடையில் சொல்லப்பட்ட சிறிய கதைகளையும் பெரிய கதைகளையும் பரந்துபட்ட மக்கள் உரைநடையில் எதிர்பார்த்தார்கள். ஒருபுறம் மக்கள் திரைப்படப் பாடல்களை விரும்பினார்கள். பாடல் ஆசிரியர்களுக்கு நல்ல விளம்பரமும் சம்பளமும் கிடைத்தன. எந்தத் துறையில் முன்னேற முடியுமோ அந்தத் துறையில் “தொழிலில்” இறங்குவது தானே மனித இயல்பு! இவ்வாறாகத்தான் இன்று படைப்பாளி கவிஞனாக அல்லாமல், எழுத்தாளனாகப் பாடல் ஆசிரியனாக இயங்குகிறான். (நிறைய எழுதுவதும் நிறைவாக எழுதுவதும், த. பழமலய்) அகம் என்றால் உள்ளே என்று பொருள். புறம் என்றால் வெளியே என்று பொருள். அதாவது அகம் என்பதை மனதின் உள்ளே என்று எடுத்துக்கொள்ளவேண்டும். ஒளி என்பதை பிரகாசம் என்று சொல்லலாம். அல்லது தெளிவு என்றும் சொல்லலாம். அதே மாதிரி இருள் என்பதை இருட்டு என்று எடுத்துக்கொள்ளலாம்.  அக ஒளி என்றால் மனதின் தெளிவு அல்லது மனதின் பிரகாசம் என்று கொள்ளலாம். அக இருட்டு என்பது அக ஒளிக்கு முற்றிலும் எதிர்மறையான ஒரு பதம்.  அதாவது வெளிப்படையாக "முட்டாள்" என்று சொல்லுவதற்கு பதிலாக அக இருள் என்று சொல்லுவார்கள்.  அத்தகைய மனிதர்கள் - எளிதில் புரிந்து கொள்ள மாட்டார்கள்; நல்ல கருத்துக்களை ஏற்றுக்கொள்ள மாட்டார்கள்; புதிய தகவல்களை ஏற்றுக்கொள்ள தயங்குவார்கள்; அவர்கள் சொல்வதே சரி என்று வாதிடுவார்கள். 